Bɔ Nɛ Wa Ma Plɛ Kɛ Tsu Wa Tɔmihi A He Ní Ha, Kɛ Bɔ Nɛ Wa Maa Pee Ha Konɛ Wa Ko Tɔ̃\nHla Níhi Ngɛ JW.ORG\nJE NÍHI NƐ NGƐ HIƐ Ɔ KPO\nHemi Kɛ Yemi Ngɛ Mawu Mi\nKANE NGƐ Acholi Afrikaans Albanian Amharic Arabic Armenian Aukan Aymara Azerbaijani Azerbaijani (Cyrillic) Baoule Bashkir Batak (Karo) Batak (Toba) Biak Bicol Bislama Bulgarian Cambodian Catalan Cebuano Chichewa Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Chokwe Chol Chuvash Cibemba Cinyanja Croatian Czech Dangme Danish Digor Drehu Efik English Estonian Ewe Fijian Finnish Fon French Ga Garifuna Georgian German Greek Guarani Gun Haitian Creole Hausa Hebrew Hiligaynon Hindi Hungarian Ibanag Icelandic Igbo Iloko Indonesian Isoko Italian Japanese Javanese Kabiye Kazakh Kikamba Kikaonde Kikongo Kikuyu Kiluba Kimbundu Kinyarwanda Kirghiz Kiribati Kirundi Kisonge Kongo Korean Kurdish Kurmanji (Caucasus) Kurdish Kurmanji (Cyrillic) Kwangali Kwanyama Latvian Lhukonzo Lingala Lithuanian Luganda Lunda Luo Luvale Macedonian Malagasy Malay Malayalam Maltese Mam Mambwe-Lungu Mapudungun Marathi Mauritian Creole Maya Mazatec (Huautla) Mbunda Mongolian Myanmar Nahuatl (Guerrero) Nahuatl (Huasteca) Nahuatl (Northern Puebla) Ndebele Ndebele (Zimbabwe) Ndonga Nepali Ngangela Nias Niuean Norwegian Nyaneka Nzema Oromo Ossetian Otetela Pangasinan Papiamento (Aruba) Papiamento (Curaçao) Persian Polish Ponapean Portuguese Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Quichua (Imbabura) Rarotongan Romanian Runyankore Russian Samoan Sango Saramaccan Sepedi Serbian Serbian (Roman) Sesotho (Lesotho) Sesotho (South Africa) Setswana Seychelles Creole Shona Silozi Sinhala Slovak Slovenian Solomon Islands Pidgin Spania Sranantongo Swahili Swahili (Congo) Swati Swedish Tagalog Tahitian Tamil Tatar Telugu Tetun Dili Thai Tigrinya Tiv Tojolabal Tok Pisin Tongan Tsonga Turkish Twi Tzeltal Tzotzil Ukrainian Umbundu Urhobo Uruund Venda Vietnamese Wallisian Waray-Waray Wayuunaiki Welsh Xhosa Yoruba Zande Zulu\nDon kɛ Margaret * a bua jɔ wawɛɛ kaa a biyo ɔ kɛ e weku ɔ ba slaa mɛ. Margaret tsu ní kaa ní hoolɔ nɛ e he be, nɛ amlɔ nɛ ɔ, e ba ní tsumi mi he jɔɔmi. Ligbi ɔ nɛ a biyo ɔ kɛ e weku ɔ maa je ɔ, Margaret hoo macaroni kɛ cheese ha mɛ. E ji niye ní nɛ e bibi nyumuwi enyɔ ɔmɛ suɔ wawɛɛ.\nBenɛ mɛ tsuo a hi si ngɛ okplɔɔ ɔ he ɔ, Margaret ngɔ niye ní ɔ kɛ ba ma okplɔɔ ɔ nɔ ngɛ a kpɛti. Benɛ e bli tsesi ɔ nya a, e hɛ mi pee mɛ yaa. Cheese pɛ lɛ ngɛ tsesi ɔ mi. Margaret hɛ je nɔ kaa e kɛ macaroni ɔ maa piɛɛ he! *\nWa ngɛ níhi a si kpami jio, wa wa ngɛ jeha mi jio, wɔ tsuo wa tɔ̃ɔ. Eko ɔ, wa maa tu munyu ko nɛ sɛ loo wa maa pee nɔ́ ko nɛ dɛ, aloo eko ɔ, wa hɛ maa je nɔ́ ko nɛ e sa kaa wa pee ɔ nɔ. Mɛni he je nɛ wa tɔ̃ɔ ɔ? Kɛ wa ma plɛ kɛ tsu a he ní ha kɛɛ? Wa ma nyɛ maa hi si nɛ wa be tɔ̃e lo? Ke wa hɛɛ juɛmi nɛ da ngɛ tɔmihi a he ɔ, lɔ ɔ maa ye bua wɔ konɛ wa ha sane bimi nɛ ɔmɛ a heto.\nBƆ NƐ WA NAA TƆMIHI HA KƐ BƆ NƐ MAWU HU NAA MƐ HA\nKe wa pee nɔ́ ko nɛ da nɛ nihi je wa yi ɔ, wa bua jɔɔ, nɛ wa kplɛɛɔ nɔ kaa wa sa yi jemi. Ke wa tɔ̃ se pi kaa wa je blɔ, aloo wa tɔ̃ nɛ ni kpahi nɛ po ɔ, anɛ e sɛ nɛ waa kplɛɛ nɔ kaa nɔ́ nɛ wa pee ɔ dɛ lo? E biɔ he si bami loko wa ma nyɛ maa pee jã.\nKe wa susuɔ wa he tsɔ ɔ, eko ɔ, wa maa bɔ mɔde kaa wa maa laa wa tɔmihi a nɔ, aloo wa ma pia ni kpahi aloo wa be kplɛɛe po kaa wa tɔ̃. Ke wa peeɔ wa ní jã a, behi fuu ɔ, wa yi manye. Wa be nyɛe ma tsu nyagba a he ní, nɛ eko ɔ, a ma pia ni kpahi mohu. Ke wa nyɛ nɛ wa tsɛ̃ tɔmi ɔ kɛ fɔ ni kpahi a nɔ po ɔ, e sa nɛ wa kai kaa nyagbenyagbe ɔ, “wa ti nɔ tsuaa nɔ maa bu lɛ nitsɛ e he akɔtaa ngɛ Mawu hɛ mi.”​—Roma Bi 14:12.\nMawu naa tɔmihi kaa bɔ nɛ a ngɛ ɔ. La womi ɔ tsɔɔ kaa Mawu “naa mɔbɔ; e mi mi hi.” E “hɛɛ we pɛ munyu kake mi kpamisa. Ke e mi mi fu ɔ, e kɛ we kulaa kɛkɛ e tsui he jɔ ekohu.” E le kaa adesahi yi mluku, e le wa fã tɔmihi, “e le kaa zu kɛkɛ ji wɔ.”​—La 103:8, 9, 14.\nJehanɛ se hu ɔ, kaa bɔ nɛ tsɛ nɛ naa mɔbɔ peeɔ ɔ, Mawu suɔ kaa wɔ nɛ wa ji e bimɛ ɔ, waa na tɔmihi kaa bɔ nɛ e naa mɛ ɔ. (La 130:3) Ga womihi kɛ blɔ tsɔɔmihi fuu ngɛ e Munyu ɔ mi nɛ a ma nyɛ maa ye bua wɔ konɛ wa nyɛ nɛ wa tsu wɔ nitsɛmɛ kɛ ni kpahi a tɔmihi a he ní.\nBLƆHI A NƆ NƐ O MAA GU KƐ TSU TƆMIHI A HE NÍ\nBehi fuu ɔ, ke nɔ ko tɔ̃ ɔ, e bɔɔ mɔde kaa e ma pia ni kpahi aloo e maa tsɔɔ kaa nɔ́ nɛ e de aloo e pee ɔ da. Se ke o de nɔ́ ko nɛ e hao nɔ ko ɔ, e sa nɛ o kpa lɛ pɛɛ nɛ o tsu sane ɔ he ní nɛ o kɛ baa nyɛ huɛ bɔmi ɔ yi. Anɛ o pee nɔ́ ko nɛ dɛ nɛ lɔ ɔ ha nɛ nyagba ba mo aloo nɔ́ kpa ko nɔ lo? E sɛ nɛ o mi mi nɛ fu aloo o pia ni kpahi. Mohu ɔ, moo bɔ mɔde nɛ o tsu sane ɔ he ní. Ke wa ngɛ ni kpahi piae ɔ, e ma ha nɛ nyagba a se maa kɛ nɛ sane ɔ ma puɛ kulaa. Moo kase ní kɛ je tɔmi ɔ mi, mo tsu he ní konɛ o pee nɔ́ nɛ sa mohu.\nKe nɔ ko tɔ̃ ɔ, e yi kulaa kaa wa maa pee nɔ́ ko kɛ tsɔɔ kaa wa bua jɔɛ nɔ́ nɛ e pee ɔ he. E maa hi wawɛɛ kaa waa kɛ ga nɛ Yesu Kristo wo ɔ ma tsu ní. E de ke: “Lɔ ɔ he ɔ, nɔ́ tsuaa nɔ́ nɛ nyɛ hlaa kaa nihi nɛ pee ha nyɛ ɔ, nyɛ hu nyɛɛ pee ja nɔuu ngɔ ha mɛ.” (Mateo 7:12) Atsinyɛ jemi ko be he kaa ke o tɔ̃ tɔmi nyafii ɔ, o bua maa jɔ kaa a maa nu mo sisi aloo a maa ngmɛɛ sane ɔ he kulaa. Enɛ ɔ he ɔ, moo bɔ mɔde kaa mo hu o maa na ni kpahi mɔbɔ jã nɔuu.​—Efeso Bi 4:32.\nSISI TOMI MLAAHI NƐ MA NYƐ MAA YE BUA WƆ NƐ WA BE TƆE FUU\nMunyunguhi a sisi tsɔɔmi womi ko tsɔɔ kaa “ke nɔ ko mwɔ sane ko nya ngɛ blɔ nɛ dɛ nɔ, e nui sane ɔ sisi saminya, aloo e bui tue saminya” a, e haa nɛ e tɔ̃ɔ. E sa nɛ waa kplɛɛ nɔ kaa ngɛ be komɛ a mi ɔ, nihi jeɔ su nɛ ɔmɛ eko kpo. Se kɛ̃ ɔ, Ngmami ɔ mi sisi tomi mlaa komɛ ma nyɛ maa ye wɔ konɛ wa ko tɔ̃ fuu. Mo ha nɛ wa susu ekomɛ a he.\nSisi tomi mlaa nɛ ɔmɛ a kpɛti kake ngɛ Abɛ 18:13. E de ke: “Ke a ngɛ mo munyu tue ɔ, bu tue loko o ha heto. Ke o pee we ja a, a ma tsɛ mo kuasia, nɛ o hɛ mi ma pue si.” Niinɛ, ke o to o tsui si nɛ o bu sane ɔ tsuo tue, nɛ o susu nɔ́ nɛ o ma de ɔ he saminya a, lɔ ɔ maa ye bua nɛ o kɛ esɔ be munyu tue loo o be nɔ́ ko pee nɛ nile be mi. Ke wa bu sane ko tue nɛ wa nu sisi saminya a, e maa ye bua wɔ nɛ wa be sane ɔ nya mwɔe ngɛ blɔ nɛ dɛ nɔ, nɛ enɛ ɔ be hae nɛ wa tɔ̃.\nBaiblo sisi tomi mlaa kpa ko hu de ke: “Ke e maa hi ɔ, nyɛɛ bɔ mɔde nɛ nyɛɛ kɛ nɔ tsuaa nɔ nɛ hi si ngɛ he jɔmi mi.” (Roma Bi 12:18) Moo bɔ mɔde nɛ o wo tue mi jɔmi kɛ kake peemi mi he wami. Ke o kɛ nihi ngɛ ní tsue ɔ, mo susu a he nɛ o je bu kpo kɛ ha mɛ nɛ o bɔ mɔde nɛ o je a yi nɛ o wo mɛ he wami. Ke o pee jã a, e maa ye bua nɛ ke a tu munyu nɛ sɛ loo a pee nɔ́ ko nɛ dɛ blɔ po ɔ, e be yee kaa o kɛ maa ke mɛ. Lɔ ɔ hu maa ye bua nɛ nyɛ ma nyɛ ma dla tɔmihi nɛ hɛ dɔ ngɛ a he ɔ.\nBɔɔ mɔde nɛ o kase nɔ́ ko kɛ je tɔmi ɔ mi. Ko hla kaa o ma je o nya ngɛ nɔ́ nɛ o de aloo o pee ɔ he, mohu ɔ, ngɔɔ he blɔ ɔ kɛ kase su kpakpa ko. Anɛ e he maa hia nɛ o to o tsui si, o je mi mi jɔmi loo he nɔ yemi su kpo lo? Anɛ e he maa hia nɛ o di tue mi jɔmi se nɛ o je suɔmi kpo hulɔ lo? (Galatia Bi 5:22, 23) Ke e hí kulaa a, o ma nyɛ maa le nɔ́ nɛ e sɛ kaa o pee be kpa. Ko ha nɛ o he numi nɛ kudɔ mo. Ke o kɛ ní komɛ pee plasee ɔ, e ma nyɛ maa ye bua nɛ abofu ɔ nya maa ba si.\nKE O HƐƐ JUƐMI NƐ DA NGƐ TƆMI HE Ɔ, O MA NÁ HE SE\nKe o hɛɛ juɛmi nɛ da ngɛ tɔmihi a he ɔ, e maa ye bua nɛ ke tɔ̃tɔ̃mi ko ba a, o ma nyɛ ma tsu he ní ngɛ blɔ kpakpa nɔ. E ma ha nɛ wa tue mi maa jɔ wɔ, nɛ tue mi jɔmi maa hi waa kɛ ni kpahi wa kpɛti hulɔ. Ke wa kase ní kɛ je wa tɔmihi a mi ɔ, e ma ha nɛ wa maa le ní, nɛ nihi a bua maa jɔ wa he. E be hae nɛ wa kɔni mi nɛ jɔ̃ loo wa susu kaa wa sɛ. Ke wa nu sisi kaa ni kpahi hu ngɛ mɔde bɔe kaa a ma tsu a tɔmihi a he ní ɔ, e ma ha nɛ waa hɛ kɛ su a he. Nɔ́ nɛ pe kulaa a, ke wa kase bɔ nɛ Mawu jeɔ suɔmi kpo ha, kɛ bɔ nɛ e kɛ tɔmi paa faa ha a, wa ma ná he se.​—Kolose Bi 3:13.\nAnɛ Margaret tɔmi ɔ nɛ wa tu he munyu kɛ sɛ hlami ɔ puɛ e weku ɔ he nya buami ɔ lo? Dɛbi kulaa. Mɛ tsuo a kɛ pee muɔ, titli Margaret, nɛ a ye niye ní ɔ jã nɛ macaroni piɛɛ we he! Jeha komɛ a se ɔ, e bibi nyumuwi enyɔ ɔmɛ de mɛ hu a bimɛ nɔ́ nɛ ya nɔ ngɛ jamɛ a weku he nya buami ɔ sisi ɔ. Ngɛ tsuo mi ɔ, e ji tɔ̃tɔ̃mi kɛkɛ!\n^ kk. 2 A tsake biɛ ɔmɛ.\n^ kk. 3 Niye ní nɛ a tsɛɛ ke Macaroni kɛ Cheese ɔ ji macaroni pasta nɛ a hoo nɛ a kɛ cheese pue nɔ.\nKe I Tɔ̃ ɔ, Mɛni Ma Pee Ngɛ He?\nCopyright © 2019 Watch Tower Bible and Tract Society of Pennsylvania. E HE MLAAHI | LAAMI SANEHI A HE MLAAHI